stanford-oval/wikipedia huggingface dataset:
להקות חיל האוויר
רביעיית חיל האוויר

שנה לאחר מכן צומצמה פעילות הלהקה בחיל והוחלט להקים רביעיית בידור שנקראה "רביעיית הזמר של חיל האוויר" שהעלתה את תוכניתה "בוא אלינו ונשיר". הרביעייה מנתה את גילת אנקורי, ויקי תבור, דולי ענבר ורמי בריל, עם חמישה נגנים נוספים. השם השני של התוכנית היה "משירי מרדכי זעירא ועוד שירים יפים", ובוצעו בה שירים ידועים של המלחין מרדכי זעירא בהם "היו לילות", "לילה לילה", "מה אומרות עינייך", "על גבעות שיך אבריק", "שירת הנודד" ומחרוזת משירי זעירא, לצד שירים חדשים שהלחין מתי כספי שהמשיך במסגרת שירות המילואים שלו לעבוד עם הצוות כמעבד המוזיקלי. כספי הלחין ללהקה את השירים "אם תלך עכשיו" (נתן יונתן) ו"אנשי העלייה השנייה" (נתן אלתרמן) שהפכו ללהיטים, "בלדה למטוס זקן", "בוא אלינו ונשיר" ו"קשת בענן". סולנית ההרכב הייתה דולי ענבר. כל השירים הוקלטו על תקליט אריך נגן מצליח. באותה שנה הצוות פורק.
"בתוך"

בשנת 1977 הוקם שוב צוות הווי חיל האוויר. הצוות הקליט שיר אחד שהפך ללהיט, "בתוך" (יעל טבת/יאיר רוזנבלום) הזכור היטב מפסטיבל הזמר והפזמון של שנת 1977, שאותו ביצעה סולו בעיבודו של רוזנבלום דפנה ארמוני שהגיעה מלהקת גייסות השריון שהתפרקה, כשלצדה דני בסן, דייוויד ברוזה ואחותו טלי ברוזה.
הלהקות המתחדשות

לאחר שנים רבות שלא הופיעו בחיל האוויר גופי בידור, הוקמה ב-1985 חבורת הזמר של חיל האוויר שהוציאה תקליטון, ובו הוקלטו ארבעה שירים לרדיו: "שרים לך מולדת", "כל מטוסינו שבו בשלום לבסיסם", "לראות אותך מלמעלה" ו"ציפורי הברזל". על הניצוח והעיבודים המוזיקליים הופקד סרן אבי פיינטוך.
בשנת 1986 הוקמה להקת חיל האוויר מחדש כצוות של חמש בנות וארבעה בנים. הלהיט שלה היה "ביום הטוב הזה" (עדנה פלג/חנן יובל) שהוקלט עבור השירותרום לצד שירים כמו "ציפורי לילה" ו"מנתק מגע".
שנה מאוחר יותר עלתה התוכנית "לא בשמיים" ששיריה הוקלטו לרדיו, בהם הלהיט "כנפיים" (קובי לוריא/קובי אושרת) לצד שירים כמו "לא בשמיים" ו"מלמעלה הכל רגוע".
בין חברי הלהקה באותן שנים היו ירדן בר-כוכבא, אורי כבירי (הידוע כגדי פישנזון בסרט הקולנוע "אלכס חולה אהבה".), חיים צינוביץ (השרוף) ואורי אמיר. בהמשך המשיכו לפעול בחיל האוויר גופי בידור, בהם להקה.
להקת חיל האוויר כיום

כיום להקת חיל האוויר היא להקה גדולה המחולקת להרכבים מוזיקליים המופיעים בתחומי הצבא. פעילות הלהקה מרוכזת בבית חיל האוויר בהרצליה, היא מקליטה שירים מקוריים, מוציאה סינגלים לרדיו ומופיעה בתחומי הצבא.
במהלך מלחמת חרבות ברזל, הלהקה הוציאה אלבום ייחודי, "אלבום חרבות ברזל", שכלל שיתופי פעולה בין חברי הלהקה לבין זמרים ישראלים שונים, בין היתר עם הזמרת לאה שבת.
הערות שוליים

↑  אסנת שוסטק, הדיילים באים, כתבת ארכיון מאתר nrg,‏ 26 באפריל 2004
↑  לאה שבת ולהקת חיל-האוויר -רק בגלל הרוח, נבדק ב-2024-03-25
| להקות צבאיות בישראל |
| --- | --- | --- |
| מלחמת העצמאות | הצ'יזבטרון • חישטרון • הלהקה הצבאית הארצית • להקת הכרמל • להקת איילון  הרכבים קטנים: להקת אלכסנדרוני • להקת חיל הים • הצמד עדה וניניו • להקת צלילי הקסם • להקת תל ליטוינסקי |  |
| להקות צבאיות | להקת הנח"ל • להקת פיקוד הצפון • להקת פיקוד המרכז • להקת פיקוד הדרום • להקת חיל הים • להקת גייסות השריון |  |
| צוותי הווי | צוות הווי הנח"ל • צוותי הווי פיקוד מרכז • צוותי הווי פיקוד צפון • צוות הווי פיקוד דרום • להקות חיל האוויר • צוותי הווי גייסות השריון • להקת חיל התותחנים • מקהלת הרבנות הצבאית • צוות הווי הנדסה קרבית • צוות הווי פיקוד ההדרכה • להקת הגדנ"ע • להקת חינוך מיוחד • להקת קיטבג • להקת חילות השדה • להקת החמ"ניות |  |
| --- | --- |
בקרת זהויות :  NLI: 987007308033905171  MusicBrainz: 9f483f17-48bf-4a24-93b2-e46af7b2a890  MusicBrainz: 14e2be93-e890-4c56-9822-b91856984b53  VIAF: 124865861   WorldCat (עם VIAF): 124865861
להקת הנח"ל

| --- | --- |
 פיקוד:  פיקוד הנח"ל
 תקופת הפעילות:  1950–הווה (כ־75 שנים)
 תוכניות:  33
 התוכנית הראשונה:  מיריק מסתדרת (1950)
 תקליטים:  25
 להקות משנה:  צוות הווי הנח"ל
 
להקת הנח"ל עם ראש הממשלה הראשון ושר הביטחון דוד בן-גוריון, 1960, מאחורי הקלעים של היכל התרבות בתל אביב. בתמונה נראים: בין השאר יהורם גאון, חנן גולדבלט, גברי בנאי, ישראל פוליאקוב, גבי אלדור, עליזה רוזן, עמירם ספקטור, תובל פטר, נעמה חנוך, שרה שוב, דבורה דותן, פרץ פיט, ואהר'לה קמינסקי, ואחרים.
להקת הנח"ל (נוער חלוצי לוחם) היא הלהקה הצבאית הידועה והמצליחה מבין הלהקות הצבאיות והראשונה שהוקמה בצה"ל. הלהקה, שנחשבת לממשיכת הצ'יזבטרון, בלטה בתרומתה הרבה לזמר העברי בביצוע שירים רבים מפי מיטב היוצרים בארץ, והוציאה מבין שורותיה עשרות זמרים ובדרנים ידועים.
היסטוריה > שנות השישים המוקדמות

ב-1960 העלתה הלהקה את התוכנית "זה נח"ל זה?" שציינה עשר שנים להקמת להקת הנח"ל (להבדיל מהתוכנית "עד מאה עשרים" שציינה עשר תוכניות). חברי ההרכב של התוכנית היו אותם הוותיקים שנשארו מהתוכנית "לא לצאת מהכלים" ומהתוכנית "בדרך כלל". בתוכנית החדשה לא היו שירים חדשים, אלא רק ביצועים מחודשים של חברי ההרכב לחמישה שירים של הלהקה מהתוכניות השונות שלה בשנות ה-50. את התוכנית ביימה נעמי פולני, ובסיומה פולני הקימה שם כמה מחברי הלהקה את הלהקה האזרחית "התרנגולים", שהורכבה גם מיוצאי להקת גייסות השריון ולהקת פיקוד מרכז.
התוכנית "היאחזות בחלל" מ-1961 הועלתה במקביל להופעות "התרנגולים" בתוכניתם הראשונה. התוכנית לא הניבה להיטים, אבל זכור ממנה "שיר השומרות" של בנות הלהקה, וגם "בדרך לניצנה". התוכנית לא הוקלטה על תקליט, אך כמה משיריה הוקלטו לרדיו. שבעה שירים מתוך התוכנית "טיפת הדבש" מ-1962 הוקלטו בעותקים בודדים, והיום הוא נחשב לאחד התקליטים הנדירים ביותר של הלהקות הצבאיות. ממנו הפכו ללהיטים השירים "ענת" (סולן: דודו כהן) ו"פרחים ונערות", לצד "ספינת הקפיטנים", "אחד אדם", "בתחילה בלי מילים", "ציונות! הלא תשאל" ו"על הגל הקל". בין חברי ההרכב בתוכנית זו ניתן למנות את פופיק ארנון, רות דר, אמנון ברנזון ושאולי רוזנטל.
ב-1963 הועלתה התוכנית המצליחה "שמש במדבר". שאת כל שיריה כתבה והלחינה נעמי שמר, מתוכנית זו זכורים שירים רבים, ביניהם "מחבואים", "מחר", "עוד לא אכלנו", "מטרייה בשניים" ו"מחבואים". המדריכה המוזיקלית של הלהקה הייתה אלונה טוראל בעת כשהייתה חיילת בשירות חובה, ומעבד השירים היה אריה לבנון. בין חברי תוכנית זאת ניתן למנות טוביה צפיר, ואקורדיוניסט הלהקה יאיר רוזנבלום.
בתוכנית "בפעם ה-18" (בשנת 1964), אליהם הצטרפו חברי להקה חדשים כאבי קורן (קליינמן) וחנן יובל. בנוסף לצפיר שהמשיך מהתכנית הקודמת. התוכנית לא זכתה להצלחה רבה בקרב הקהל האזרחי, והשיר היחיד הזכור ממנה הוא "חופשה רבע שנתית", אשר היה השיר הראשון שהלחין יאיר רוזנבלום ללהקה. שנה מאוחר יותר הועלתה התוכנית "מהנח"ל באהבה", שהייתה אחת המצליחות ביותר של הלהקה בשנות השישים. בין החיילים החדשים של הלהקה התבלטה שולה חבינסקי (חן), שביצעה את הלהיטים "הוא לא כל כך חכם" (יורם טהרלב/אלונה טוראל) ו"אחד חולמני" יחד עם טוביה צפיר (תרצה אתר/אלונה טוראל). להיטים נוספים שהופיעו בתוכנית היו "סרנדה לעדה" (לאה נאור/משה וילנסקי), "משה משה" (יורם טהרלב/משה וילנסקי) ששר מנחם זילברמן, "ארבע אחרי הצהריים" (יורם טהרלב/יאיר רוזנבלום) ו"גוונים" (חיים קינן/יגאל גורדון). השירים "ארבע אחרי הצהריים", "הוא לא כל כך חכם" ו"משה משה" מתוכנית זו היו שלושת השירים הראשונים שכתב יורם טהרלב ללהקות הצבאיות.
היסטוריה > שנות ה-70 המאוחרות

בשנת 1974 הועלתה התוכנית "סיפורה של להקה" (תוכנית 24) בבימויו של ליטאי, שסיפרה את תולדותיה של הלהקה וחגגה חצי יובל להקמת הנח"ל. חברי הלהקה הבולטים היו אסתר אלעד (שמיר), מיכל (מיקי) קם, יהודה עדר, אריק רודיך, ואיתן גדרון. אף על פי שהיא זכתה להצלחה בקרב קהל החיילים, לא יצאו ממנה שירים שהפכו ללהיטים. והיא מביעה לידי ביטוי את הדעיכה של הלהקה לאחר מלחמת יום הכיפורים.
להקת הנח"ל המשיכה להופיע בהרכב מצומצם עד שנת 1978, ולהעלות תוכניות שהתבססו בעיקר על להיטי הלהקה מהעבר. בנוסף נכתבו שירים חדשים, שהוקלטו כסינגלים שלא זכו להצלחה רבה. בין חברי הלהקה באותן שנים ניתן היה למצוא את שלומית הגואל (טריגר), אפי בן ישראל, רחלי חיים, מילי מירן, ענת טופול וחני נחמיאס. שיר שהפך במפתיע ללהיט היה "נח"ל נח"ל" שבוצע בתוכנית "בצל ירוק" מ-1978 ושהוקלט ע"ג סינגל. תוכניות נוספות שהועלו בסמוך פירוק הלהקה היו: "שלושים שנות זמר" (1978), ו"חדש וגם ישן" (1977).
ההופעה האחרונה של להקת הנח"ל התקיימה ב-29 באוקטובר 1978 בבית הצנחן, במסגרת התוכנית "בן-גוריון".
היסטוריה > שנות השמונים - התחדשות

על פי החלטת הרמטכ"ל רפאל איתן, פורקו בשנת 1978 כל הלהקות הצבאיות, בהן להקת הנח"ל. הלהקה חזרה לפעול ב-1985, כשהוחלט בצה"ל להחזיר את הלהקות במתכונת מלאה. היא העלתה את התוכנית "התחדשות", בה בלטו הלהיטים "שרית הספרית" (שמואל צ'יזיק/אריאל זילבר ושמואל צ'יזיק), "התחדשות" (נעמי שמר/יובל דור), "שיר הסלנג" (קובי לוריא) ו"אל הנחל" (יורם טהרלב/נורית הירש). במסגרת שידורי ה"שירותרום" של גלי צה"ל, הקליטה הלהקה עם ירדנה ארזי את השיר "דרישת שלום", שהצליח גם הוא. בין חברי המחזור היו דפנה דקל, פזית נוני, ראובן לביא ואילן ליבוביץ.
תוכניתה הבאה של הלהקה שנקראה "תל אביב אינה מודאגת" מ-1987, הציגה את חבריה החדשים של הלהקה כמו יואב צפיר, אילה אשרוב, אביטל פסטרנק, שי זורניצר ומומי לוי והמשיכה לשחרר להיטים כמו: "שש עשרה שבע עשרה" (אהוד מנור/רמי קלינשטיין) ו"תל אביב אינה מודאגת" (אהוד מנור/מתי כספי). שירי התוכנית הזאת והתוכנית הקודמת, הועלו על גבי תקליטים וזכו להצלחה.
בין התוכניות הבאות שהעלתה הלהקה היו "התחלות" (88') ו"נח"ל 90" (90'). "התחלות" כללה שירים של המחזאי חנוך לוין והלהיט הזכור ממנה הוא השיר "דג מלוח ותה" שביצע יואב צפיר ללחן של קורין אלאל. שנה לאחר מכן, בתוכנית "נח"ל 90", ביצעה הלהקה את "בנייך מרחוק" (מן המקורות/נעמי שמר), שיר השירותרום של אותה שנה. השיר זכה להצלחה ואף הופק לו קליפ, שבחלקו צולם בשדה התעופה, עם העולים החדשים שהגיעו לישראל.
שירים ידועים בביצוע הלהקה

"ארבע אחרי הצהריים" – יורם טהרלב ויאיר רוזנבלום
"בהיאחזות הנח"ל בסיני" – נעמי שמר
"בלדה על מעיין וים" – יחיאל מוהר ומשה וילנסקי
"בשמלה אדומה" – רות ספרוני" – הלל ויאיר רוזנבלום
"גשם בוא" – תרצה אתר ואלונה טוראל
"דינה ברזילי" – חיים חפר וסשה ארגוב
"הוא לא ידע את שמה" – חיים חפר וסשה ארגוב
"הורה היאחזות" – יחיאל מוהר ודובי זלצר
"הורה ממטרה" – יחיאל מוהר ומשה וילנסקי
"החיים היפים" – ירון לונדון ויאיר רוזנבלום
"הייתי נער" – דוד עתיד ויאיר רוזנבלום
"הללויה" – יאיר רוזנבלום
"הרעות" – חיים גורי וסשה ארגוב
"ואלס להגנת הצומח" – נעמי שמר
"יא ירח" – יחיאל מוהר ודובי זלצר
"יא משלטי" – יחיאל מוהר ומשה וילנסקי
"ישנן בנות" – יורם טהרלב ויאיר רוזנבלום
"כיתה אלמונית" – יחיאל מוהר ומשה וילנסקי
"מחר" – נעמי שמר
"אילו ציפורים" – נעמי שמר
"מטרייה בשניים" – נעמי שמר
"נאום תשובה לרב-חובלים איטלקי" – נתן אלתרמן ויאיר רוזנבלום
"סרנדה לעדה" – לאה נאור ומשה וילנסקי
"עוד לא אכלנו" – נעמי שמר
"קרנבל בנח"ל" – לאה נאור ויאיר רוזנבלום
"שיר לשלום" – יעקב רוטבליט ויאיר רוזנבלום
"שיר ערש נגבי" – יחיאל מוהר ומשה וילנסקי
"שלווה" – אבי קורן ויאיר רוזנבלום
"תותחים במקום גרביים" – חיים חפר ומשה וילנסקי
תוכניות הלהקה

מיריק מסתדרת (1950)
האגדה על המ"כ הרע (1951)
חוליית בידור (1952)
טעות לעולם חוזרת (1953)
נח"ל ונחלה (1953)
העיקר שנפגשים (1954)
שמור על הגבול (1954)
בין מגל וחרב (1955)
מה בוער? (1956)
עד מאה ועשרים (1957)
צריך לחיות (1958)
לא לצאת מן הכלים (1959)
בדרך כלל (1959)
זה נח"ל זה? (1960)
היאחזות בחלל (1961)
טיפת הדבש (1962)
שמש במדבר (1963)
בפעם ה-18 (1965)
מהנח"ל באהבה (1966)
הנח"לאים באים הנח"לאים באים (1967)
קרנבל בנח"ל (1968)
שא לשלום (היאחזות הנח"ל בסיני) (1969)
הפלנחניק (1972)
סיפורה של להקה (1974)
ישן וגם חדש (1977)
בצל ירוק (1978)
בן-גוריון (1978)
שלושים שנות זמר (1978)
התחדשות (1985)
תל אביב אינה מודאגת (1987)
התחלות (1988)
נח"ל 90 (1990)
(ללא שם) (1993)
תקליטי הלהקה

שירי נח"ל (הוצאת "זימרה", שירי תוכניותיה הראשונות של הלהקה)
שירי נח"ל - סדרה מס' 1
שירי נח"ל - סדרה מס' 2
"עד מאה ועשרים" תוכנית 10 - סדרה מס' 3
"צריך לחיות" תוכנית 11 - סדרה מס' 4
"לא לצאת מהכלים" תוכנית 12 - סדרה מס' 5
"בדרך כלל" תוכנית 13 - סדרה מס' 6
"שירי נח"ל" (להיטים מתוך ששת התקליטים הראשונים של הלהקה שיצאו ב"הד ארצי").
"שירי נח"ל (הוצאת "ישראפון, שירי התוכנית ה-16 "טיפת הדבש")
"שמש במדבר" - תוכנית 17
"להיטי הנח"ל" (אוסף מס' 1, להיטים מתחילת שנות החמישים עד שנת 1963).
"בפעם ה-18" - תוכנית 18
"מהנח"ל באהבה" - תוכנית 19
"הנח"לאים באים - הנח"לאים באים" - תוכנית 20
"להקת הנח"ל - תוכנית 21"
כל הכבוד לנח"ל
"בהיאחזות הנח"ל בסיני" ("שא לשלום") - תוכנית 22
תקליטון פרומו עם השירים "המלך ואני"/"מיקה".
תקליטון פרומו עם השירים "אספת גרעין"/"אנחנו ואתם"/"במקצב יוצר"/"קונצ'רטו לטנור ותזמורת".
"להיטי הנח"ל" (אוסף מס' 2, להיטים מהשנים 67–72).
"הפלנחניק" - תוכנית 23
"סיפורה של להקה" - תוכנית 24
תקליט פרומו עם השירים "חוה", "בנות הנח"ל", "דבר אליי" (להקת הנח"ל 1976)
"התחדשות"
"תל אביב אינה מודאגת"
"התחלות"/נח"ל 90" (קלטת אודיו)
הערות שוליים

↑  מטריה בשניים, באתר "גיל עוז", העמותה לוותיקי עמק המעיינות (הקישור אינו פעיל, 11.11.2022)
↑  יורים ושרים פרק 2
↑  הסרט "הנחלאים באים", באתר ארכיון הסרטים של סינימטק ירושלים
↑  על פי ראיון של קובי ברקאי עם אברהם זיגמן (שנכח בהופעה בכנס הנח"ל) בתוכנית "הידברות" ששודרה לראשונה באפריל 2020
↑  יורים ושרים פרק 4
| להקות צבאיות בישראל |
| --- | --- | --- |
| מלחמת העצמאות | הצ'יזבטרון • חישטרון • הלהקה הצבאית הארצית • להקת הכרמל • להקת איילון  הרכבים קטנים: להקת אלכסנדרוני • להקת חיל הים • הצמד עדה וניניו • להקת צלילי הקסם • להקת תל ליטוינסקי |  |
| להקות צבאיות | להקת הנח"ל • להקת פיקוד הצפון • להקת פיקוד המרכז • להקת פיקוד הדרום • להקת חיל הים • להקת גייסות השריון |  |
| צוותי הווי | צוות הווי הנח"ל • צוותי הווי פיקוד מרכז • צוותי הווי פיקוד צפון • צוות הווי פיקוד דרום • להקות חיל האוויר • צוותי הווי גייסות השריון • להקת חיל התותחנים • מקהלת הרבנות הצבאית • צוות הווי הנדסה קרבית • צוות הווי פיקוד ההדרכה • להקת הגדנ"ע • להקת חינוך מיוחד • להקת קיטבג • להקת חילות השדה • להקת החמ"ניות |  |
| --- | --- |
בקרת זהויות :  NLI: 987007308034205171  LCCN: no2009192100  MusicBrainz: 143db96a-9404-4246-a676-50609dbcc516  VIAF: 167842546   WorldCat (עם VIAF): 167842546 
להקת הנח"ל בהופעה, מ-1959. צילום: אפרים ארדה. מתוך ארכיון נעמי פולני, הספרייה הלאומית בתמונה מצולמים ונראים בין השאר יהורם גאון, חנן גולדבלט, עמירם ספקטור, גברי בנאי, ישראל פוליאקוב, יורם ארבל, והאקורדיוניסט של הלהקה היה תובל פטר, שניגן באקורדיון בלהקת הנח"ל
להקת הנח"ל בהופעה בסיום קורס קצינים, 1953
להקת הנח"ל, "שיר השירותים", מתוך התוכנית "עד מאה ועשרים", סביבות. מימין לשמאל: אורי זוהר, אריק איינשטיין מאחור, עידוא בן-גוריון וברקו
להקת הנח"ל בתוכניתה "לא לצאת מן הכלים", 1959. שורה ראשונה מימין לשמאל: אריק איינשטיין, עמי גלעד (באקורדיון), עמירם ספקטור, יוסי פרוסט וגברי בנאי. שורה שנייה מימין לשמאל: עליזה רוזן, יהורם גאון, דרורה שחורי (חבר). שורה שלישית מימין לשמאל: אברהם סגל ותובל פטר (באקורדיון)
ירדנה ארזי וגידי גוב מבצעים את "הפרוטה והירח" מתוך "הפלנחניק".
עטיפת התקליט "התחדשות"
להקת פיקוד הצפון

| --- | --- |

להקת פיקוד צפון בתוכניתם הראשונה "גלגוליו של מוישה ונטילטור" משנת 1955. יעקב בודו כורע על ברכיו משמאל.
 פיקוד:  פיקוד צפון
 תקופת הפעילות:  1954–1978 (כ־24 שנים)
 תוכניות:  25
 התוכנית הראשונה:  מוישה ונטילטור (1955)
 התוכנית האחרונה:  בואו נאמין (2008)
 תקליטים:  16
 להקות משנה:  צוות הווי פיקוד צפון,  שלישיית פיקוד צפון,  להקת אילן,  להקת גולני,  צוות הווי גולני
להקת פיקוד הצפון היא להקה צבאית ישראלית שפועלת במסגרת פיקוד הצפון. בשנות השישים והשבעים הייתה הלהקה מהמצליחות שבלהקות הצבאיות, ורבים משיריה היו ללהיטים.
היסטוריה > "בלילה על הדשא"

התוכנית האחרונה של הלהקה, בלילה על הדשא משנת 1977 הושפעה מיחסו של רפאל איתן, שלא הכיר בחשיבות הלהקות הצבאיות. על מנת להמשיך בפעילות סדירה לנוכח התנגדותו של איתן גובשה מדיניות של הטעיה. שם הלהקה בתוכנית האחרונה שונה ל"חבורת הזמר של פיקוד הצפון", והיא העלתה שתי תוכניות במקביל: תוכנית רגילה בשם בלילה על הדשא, ותוכנית שירה בציבור של שירי ארץ-ישראל. איתן לא ידע במשך זמן רב על התוכנית הראשית, והאמין כי הלהקה פועלת במסגרת התוכנית השנייה בלבד.
דווקא תוכניתה האחרונה של הלהקה הייתה מהמצליחות ביותר שהעלתה. השיר "בלילה על הדשא" היה להיט גדול, והגיע למקום השני במצעד השנתי העברי 1977 של קול ישראל. כותבת השיר, אסתר ניצב, בת קיבוץ בית זרע כתבה אותו כשיר זיכרון לבן כיתתה, שלמה ארד, שאהב לארגן ערבי שירה ונפל בהתרסקות ההרקולס בג'בל חלאל בשנת 1975. את השיר הלחין יאיר רוזנבלום שהלחין ועיבד לתוכנית את כל השירים בהם "בוא איתי אל הגליל" ו"שני דרורים", שניהם למילים של אהוד מנור. כמו כן כללה התוכנית גרסת כיסוי לשירו של חנן יובל "גשם אחרון" (אהוד מנור/יאיר רוזנבלום) עם סולו של חברת הלהקה ורדה נגה. בין חברי התוכנית היו גם ורדה גורן, אילן טל, יורם צדוק ויעל חובב.
ב-1978 הורה הרמטכ"ל איתן לפרק את הלהקות הצבאיות, ובהן להקת פיקוד הצפון, שסיימה את פעילותה.
היסטוריה > פעילות מחודשת בשנות השמונים

באמצע שנות השמונים חידשו מספר להקות צבאיות את פעילותן, ובהן להקת פיקוד הצפון, שהעלתה את התוכנית קום והתהלך בארץ. החזרות לתוכנית התחילו בסוף שנת 1983, והצגת הבכורה התקיימה בתחילת 1984. שני הלהיטים הגדולים ביותר בתוכנית היו "קום והתהלך בארץ" (יורם טהרלב/יאיר קלינגר) ששר יהודה אליאס ו"עוד לא תמו כל פלאייך" (יורם טהרלב/רמי קלינשטיין) ששרה יסמין גמליאל.
בשנת 1986 הועלתה התוכנית בוא עכשיו, ומתוכה התפרסם השיר "כד הקמח", שכתבה והלחינה נעמי שמר בעקבות הבצורת באותה שנה. בין חברי התוכנית היו דני שטג, משה בן-בסט, רפי ויינשטוק, מיכל נחמן (צפיר), מירי טננבוים (נבו) ושירה פרבר.
עד לשנת 1990 העלתה הלהקה מספר תוכניות נוספות, שכללו בעיקר גרסאות כיסוי לשירים ישנים. העדפתו של הקהל את השירים הישנים וחוסר הצלחת תקליטי הלהקה בשוק האזרחי הביאו לירידה בפופולריות הלהקה, עד פירוקה.
פעילות בשנות התשעים
בשנת 1990 חודשה פעילות הלהקה עם התוכנית "חולה על הצפון". חברי הלהקה היו ניר פרידמן, סער בדישי, רועי זלינגר, הילה נאור, שירי רייף, שירי פלג חנית ברנר ודרור שגב (מפקד). הנגנים היו נועם רוקח (גיטרה חשמלית), רן שמעוני (תופים), יובל נוב (גיטרה בס), זוהר (בבא) בירגר (קלידים) ואמיל וויסמן (סקסופון). המנהל המוזיקלי היה אורי קריב והבמאי – שוקי ווגנר.
בשנת 2023, בעקבות מלחמת "חרבות ברזל", חידשה הלהקה את השיר "סילבסטר בעזה" אשר נכתב כאשר הלהקה הצבאית הוזמנה להופיע ב-31.12.90 במפקדת החטיבה הדרומית בעזה בעיר חאן יונס. בנובמבר 2023 השיר הוקלט מחדש, על ידי חברי מחזור 1990.
היסטוריה > הלהקה כיום

כיום להקת פיקוד הצפון מורכבת ממספר חברים הפועלים בהרכב אחד. המפיק והמנהל המוזיקלי הוא נועם זלטין. בדומה לשאר הלהקות הצבאיות, את המופעים מפיקים חיילי מדור הפקות במקח"ר (מפקדת קצין חינוך ראשי). פעילות הלהקה כוללת, בין השאר, הופעות מול חיילים בבסיסי צה"ל, טקסים, ערבי גדוד וערבי התרמה לצה"ל ברחבי העולם.
תוכניות הלהקה

מוישה ונטילטור - 1955
מצפון תפתח הטובה - 1956
ש... ש... שתוק - 1956
על דא ועל הא - 1956
פגע וברח - 1957
נעלה צפונה - 1958
מחיל אל חיל - 1959
קר וחם בצפון - 1960
הנשק הסודי - 1961
טרמפ לצפון - 1962
ידיים למעלה - 1963
תן חיוך - 1964
כל הכבוד - 1966
שמח בצפון - 1967
על הרמה - 1968
קצת מזה וקצת מזה - 1969
מהצפון באהבה - 1970
חייך לעולם - 1971
רוח צפון - 1972
הי צפונה - 1973
גלי צפון - 1975
בלילה על הדשא - 1977
קום והתהלך בארץ - 1984
בוא עכשיו - 1986
חולה על הצפון - 1990
בואו נאמין - 2008
תקליטי הלהקה

זהירות, נהגת! - שירים מתוך תוכניותיה הראשונה של הלהקה.
בגלל מסמר - שירים מתוך תוכניתיה השנייה של הלהקה - "נעלה צפונה".
הנשק הסודי (תקליט שחציו השני כלל שירים של להקת פיקוד המרכז)
לוס פיקודוס צפונס (4 קטעים מתוך התוכנית ידיים למעלה)
תן חיוך
כל הכבוד (4 קטעים מתוך התוכנית)
שמח בצפון (4 קטעים מתוך התוכנית)
על הרמה
קצת מזה וקצת מזה
מהצפון באהבה
חייך לעולם
רוח צפון
היי צפונה
אל תתנו לו (סינגל - צוות הווי פיקוד הצפון)
בלילה על הדשא (חבורת הזמר של פיקוד הצפון)
קום והתהלך בארץ
בוא עכשיו
ביבליוגרפיה

טסלר (2007): שמואליק טסלר, "שירים במדים", הוצאת יד יצחק בן-צבי, 2007
ראו גם

צוותי הווי ולהקות משניות בפיקוד הצפון
הערות שוליים

1 2 3 4 5  טסלר (2007, עמ' 155)
↑  הצגת להקת פיקוד הצפון, למרחב, 12 באוקטובר 1955
↑  תוכנית א' - גלגוליו של מוישה ונטילטור, אתר "שרים במדים"
1 2  תוכנית ב' - מצפון תפתח הטובה, אתר "שרים במדים"
↑  תוכנית ג' - ש...ש...שתוק, אתר "שרים במדים"
↑  תוכנית ד' - על דא ועל הא, אתר "שרים במדים"
↑  עשרה כושים חובבים, מעריב, 29 בדצמבר 1957
1 2  תוכנית ה' - פגע וברח, אתר "שרים במדים"
1 2 3  טסלר (2007, עמ' 156)
↑  תוכנית ו' - נעלה צפונה, באתר "שרים במדים"
↑  תוכנית ז' - מחיל אל חיל, באתר "שרים במדים"
↑  תוכנית י' - טרמפ לצפון, באתר "שרים במדים"
↑  טסלר (2007, עמ' 158–159)
1 2  טסלר (2007, עמ' 159)
↑  תוכנית י"א - ידיים למעלה, באתר "שרים במדים"
↑  תוכנית י"ב - תן חיוך, באתר "שרים במדים"
↑  תוכנית י"ג - כל הכבוד, באתר "שרים במדים"
1 2  טסלר (2007, עמ' 160)
↑  תוכנית ט"ו - על הרמה, באתר "שרים במדים"
↑  תוכנית ט"ז - קצת מזה וקצת מזה, באתר "שרים במדים"
1 2  טסלר (2007, עמ' 163)
↑  תוכנית י"ז - מהצפון באהבה, באתר "שרים במדים"
↑  טסלר (2007, עמ' 162)
↑  מצעדי הפזמונים, להיטון, 24 בספטמבר 1971, עמ' 41
↑  תוכנית י"ח - חייך לעולם, אתר "שרים במדים"
↑  תוכנית י"ט - רוח צפון, אתר "שרים במדים"
1 2 3  טסלר (2007, עמ' 164)
↑  תוכנית כ' - הי צפונה, אתר "שרים במדים"
1 2 3  טסלר (2007, עמ' 165)
↑  בלילה על הדשא - חבורת הזמר של פיקוד צפון, אתר "שרים במדים"
↑  טסלר (2007, עמ' 238)
↑  טסלר (2007, עמ' 244)
↑  בוא עכשיו, אתר "שרים במדים"
↑  טסלר (2007, עמ' 244–245)
| להקות צבאיות בישראל |
| --- | --- | --- |
| מלחמת העצמאות | הצ'יזבטרון • חישטרון • הלהקה הצבאית הארצית • להקת הכרמל • להקת איילון  הרכבים קטנים: להקת אלכסנדרוני • להקת חיל הים • הצמד עדה וניניו • להקת צלילי הקסם • להקת תל ליטוינסקי |  |
| להקות צבאיות | להקת הנח"ל • להקת פיקוד הצפון • להקת פיקוד המרכז • להקת פיקוד הדרום • להקת חיל הים • להקת גייסות השריון |  |
| צוותי הווי | צוות הווי הנח"ל • צוותי הווי פיקוד מרכז • צוותי הווי פיקוד צפון • צוות הווי פיקוד דרום • להקות חיל האוויר • צוותי הווי גייסות השריון • להקת חיל התותחנים • מקהלת הרבנות הצבאית • צוות הווי הנדסה קרבית • צוות הווי פיקוד ההדרכה • להקת הגדנ"ע • להקת חינוך מיוחד • להקת קיטבג • להקת חילות השדה • להקת החמ"ניות |  |
| --- | --- |
בקרת זהויות :  NLI: 987007506219105171  LCCN: no2012127767  MusicBrainz: a8923532-5a78-41d3-9f09-d1f0f9bc7879   WorldCat (עם LCCN): no2012-127767
דייוויד דריימן

| --- | --- |

בהופעה ב-2016
 לידה:  13 במרץ 1973 (בן 51) ניו יורק סיטי ארצות הברית
 מוקד פעילות:  ארצות הברית 
 תקופת הפעילות:  מ-1996
 מקום לימודים:  אוניברסיטת לויולה בניו אורלינס, Ida Crown Jewish Academy, Valley Torah High School, אוניברסיטת לויולה בשיקגו, Fasman Yeshiva High School, ישיבת נווה ציון 
 עיסוק:  זמר, יוצר
 סוגה:  הבי מטאל, מטאל אלטרנטיבי, הארד רוק
 סוג קול:  בריטון
 שפה מועדפת:  אנגלית
 חלק מההרכבים המוזיקליים:  דיסטרבד
 בן או בת זוג:  לנה יאדה (25 בספטמבר 2011–?) 
 https://www.disturbed1.com/
 פרופיל ב-IMDb
 
דייוויד דריימן (שם עברי: דוד מיכאל דריימן, באנגלית David Draiman) הוא זמר ויוצר אמריקאי יהודי. דריימן הוא הסולן של להקת המטאל האלטרנטיבי דיסטרבד משנת 1996. דריימן אחראי לכתיבתם של חלק משירי הלהקה המצליחים ביותר כגון "Stupify" השיר "Down with the Sickness" והשיר "Inside the Fire". בנוסף ביצע גרסת כיסוי לשיר "The Sound of Silence" שזכתה לפרסום רב.
ביוגרפיה

דריימן נולד בשנת 1973 להורים יהודים ממוצא ישראלי ברובע ברוקלין בניו יורק. סבתו ציונה עלתה מתימן לישראל והופיעה בצעירותה על שער לאשה. אביו יהודה דריימן היה יזם נדל"ן ואיש עסקים. כשהיה דייוויד בן 12 הסתבך אביו בפלילים ונשלח לרצות תקופת מאסר. בהמשך התמודד מספר פעמים לראשות עיריית לוס אנג'לס. אחיו בן דריימן מנהל קריירה מוזיקלית משלו בישראל. סביו היה יהודי חסידי אדוק שאף ניתק עמו את קשריו וקרע קריעה כשדייוויד החליט לעסוק במוזיקה.
דריימן נשלח למוסדות לימוד אורתודוקסיים במטרה לקבל הסמכה לרבנות והכשרה כחזן, בהם ישיבת עמק תורה בלוס אנג'לס, מתיבתא ובית מדרש לתורה צפתמאן באילינוי, והמכון לחקר התורה ישיבת אור יחזקאל במילווקי. מהאחרון התבקש לעזוב בשנת הלימודים הראשונה עקב "קושי לעמוד בדרישות הדתיות הקפדניות". לאחר סיום לימודיו התיכוניים נשלח ללמוד כשנה בישיבת נווה ציון בקריית יערים בפאתי ירושלים.
בשנת 1991 היה דריימן במערכת יחסים עם בחורה, והשניים צרכו יחד הרואין, בהמשך הבחורה התאבדה ודריימן מספר כי בגיל 18 הוא עצמו כמעט והתאבד עד שבוקר אחד התעורר קופא מקור מתחת למכונית וחווה "רגע של בהירות" ומאז לא צרך הרואין שוב. בהשראת אירועים אלו כתב את השיר "Inside the Fire".
בשנת 1996 השלים דריימן את לימודיו באוניברסיטת לויולה בשיקגו, בפילוסופיה ומדעי המדינה וממשל. בתחילה שקל להמשיך ללימודי משפט פלילי אך הבין כי "לא יוכל להסתכל על עצמו במראה ולהגיד אני הולך לשקר בשביל להציל רוצחים וגנבים". במהלך לימודיו ולאחריהם הוא עבד כפקיד בבנק וכמנהל מרכז רפואי עד שהצטרף ללהקה.
קריירה

בשנת 1996 פרש סולן להקת "Brawl" אריק אוולט, והלהקה חיפשה סולן חדש. דריימן ביצע כ־20 אודישנים ולאחריהם התקבל. גיטריסט הלהקה, דן דונוגאן, סיפר על האודישן: ”מכל הזמרים שבאו לאודישן, הוא היה היחיד שהסכים ללכת עם חומר מקורי. זה הרשים אותי ורצינו לנסות את זה. אחרי דקה או שתיים הוא התחיל לתת בראש עם המנגינות הענקיות האלה... ישבתי עם הגיטרה וחייכתי מאוזן לאוזן”. לאחר הצטרפותו שינתה הלהקה את שמה ל"דיסטרבד".
דריימן הוציא יחד עם דיסטרבד 9 אלבומים, ואלבום נוסף יחד עם הגיטריסט ג'נו לנרדו תחת הרכב בשם "Device". שיתוף הפעולה שלו עם לנרדו היה בין השנים 2011 ל-2015, אז לקחה דיסטרבד פסק זמן, בשעתו הכחיש דריימן כי סכסוך בין חברי הלהקה הובילה לעצירת פעילותה.
בשנת 2006 דורג דריימן במקום ה-42 ברשימת "100 זמרי המטאל של כל הזמנים" של מגזין היט פאראדר.
חיים אישיים

בשנת 2011 התחתן עם הדוגמנית לנה יאדה, בספטמבר 2013 נולד לזוג בן. השניים התגרשו ב-2023.
במאי 2023 פרסם כי עבר הליך להסרת גידול מזרועו.